பிரதம அமைச்சரின் விஸ்வகர்மா திட்டம்

பிரதம அமைச்சரின் விஸ்வகர்மா திட்டம், இந்தியப் பிரதமர் நரேந்திர மோதி தலைமையிலான இந்திய அரசு பாரம்பரியத் தொழில் புரியும் தச்சர், கொல்லர்,  பொற்கொல்லர், குயவர், சிற்பி, கல் உடைப்பவர், காலணி செய்பவர், படகுகள் வடிவமைப்பவர்கள், கொத்தனார், கூடை, பாய், துடைப்பம் மற்றும் கயிறு திரிப்பவர்கள்,  கைநெசவுத் நெசவாளர்கள், பாரம்பரியமாக பொம்மை செய்பவர், நாவிதர், பூ மாலைகள் தொடுப்பவர்கள், சலவையாளர்கள், தையல்காரர்கள் மற்றும் மீன்பிடி வலை பின்னுபவர்கள் போன்ற 18 வகையான கலைஞர்களையும் மற்றும் கைவினைஞர்களையும் ஊக்குவிப்பதற்காக விஸ்வகர்மா' திட்டத்தை 17 செப்டம்பர் 2023 அன்று அறிவித்தது. Budget Announcement on PM Vishwakarma  Budget Announcement on PM Vishwakarma , 1st February, 2023) Pradhan Mantri Vishwakarma Scheme பிரதமரின் விஸ்வகர்மா யோஜனா திட்டம்
திட்டத்தின் நோக்கம்
 திறன் மேம்பாடு : 5 முதல் 7 வரை நாட்கள் வரை அடிப்படைப் பயிற்சி வழங்குதல் மற்றும் 15 நாட்கள் மற்றும் அதற்கு மேற்பட்ட மேம்பட்ட பயிற்சிக்கு நாள் ஒன்றுக்கு ரூபாய் 500 உதவித்தொகை வழங்குதல்.
 அங்கீகாரம் :பயிற்சி முடித்தவர்களுக்கு பிரதம அமைச்சரின்  விஸ்வகர்மா சான்றிதழ் மற்றும் அடையாள அட்டை வழங்குவதன் மூலம் கைவினைஞர்களுக்கு அங்கீகாரம் வழங்குதல்.
 கருவித் தொகுப்பு ஊக்கத்தொகை : கருவித் தொகுப்புகள் வாங்குவதற்கு வாங்க ஊக்கத்தொகை ரூபாய் 15,000 வழங்குதல்  .
	கடன் உதவி: அடிப்படைப் பயிற்சி முடித்தவர்களுக்கு தொழில் வளர்ச்சி கடனாக  5% வட்டியில், முதல் தவணையாக 1 இலடசம் (திருப்பி செலுத்தும் காலம் 18 மாதங்கள்) இரண்டாவது தவணையாக 2 இரண்டு இலட்சம் (திருப்பி செலுத்து காலம் 30 மாதங்கள்)	வழங்கப்படும். வழங்கப்படும் கடன்களுக்கு வெந்நிலை கடன் ஒப்பந்த பத்திரம் மட்டுமே போதுமானது. கடனுக்கு ஜாமீன் மற்றும் பழைய கடன் விவரம் தேவையில்லை.
 சந்தைப்படுத்துவதற்கு ஆதவளித்தல்: கைவினைஞர்களுக்கு தரச் சான்றிதழ் வழங்குதல், மின்னணு-வணிக தளங்களில் விளம்பரம் மற்றும் பிற சந்தைப்படுத்தல் நடவடிக்கைகளுக்கு ஆதரவு வழங்கப்படும்.
இத்திட்டதிற்கு தகுதியானவர்கள் 
 விண்ணப்பதாரர்  மேற்குறித்த தொழில்களில் 18ல் ஒன்றை சொந்தமாக தொழில் செய்யும் கலைஞராகவோ அல்லது கைவினைஞராக இருத்தல் வேண்டும்.
 18 வயது நிரம்பியராக இருத்தல் வேண்டும். 
 கடந்த 5 ஆண்டுகளில் தொழில் கலைஞர்கள் அல்லது கைவினைஞர்கள் அடிப்படையில் மாநில அல்லது மத்திய அரசுத் திட்டங்களில் கடன் பெற்றிருத்தல் கூடாது. இருப்பினும் வாங்கிய கடனை அடைத்தவர்கள் இத்திட்டத்தில் சேர்ந்து பயனடையலாம். 
	மாநில/மத்திய அரசில் பணிபுரியும் ஊழியர்கள் மற்றும் அவர்தம் குடும்ப உறுப்பினர்கள் இத்திட்டத்தில் சேர இயலாது.
 இத்திட்டத்தில் ஒரு குடும்பத்தில் ஒருவர்மட்டுமே சேரமுடியும். 
இத்திட்டத்தில் சேர்க்கப்படும் தொழிற்கலைஞர்கள் & கைவினைஞர்கள்
 தச்சர் 
 படகு செய்பவர் 
 இரும்பு/ கல் தொடர்பாக கலைஞர்கள் 
 கவசங்கள் செய்பவர்.
 கொல்லர்
 சுத்தி போன்ற இரும்புக் கருவிகள் செய்பவர்
 பூட்டு செய்பவர்
 சிற்பி 
 கல் உடைப்பவர்
 தங்கம்/வெள்ளி நகை பொற்கொல்லர் 
 களிமண் சார்ந்து பானை/பொம்மை செய்பவர் 
 விலங்குத் தோல் சார்ந்த காலணிகள் செய்பவர்
 கட்டிடக் கொத்தனார்
 கூடை, பாய், துடைப்பம்/ கயிறு பின்னும்  கைவினைஞர்கள்
 பாரம்பரிய பொம்மைக் கைவினைஞர்கள்
 நாவிதர்
 பூமாலை தொடுப்பவர்கள் 
 சலவைத் தொழிலாளர்கள் 
 தையல் கலைஞர்கள்
	மீன்பிடி வலை பின்னும் கைவினைஞர்கள் 
மேற்கோள்கள்

பகுப்பு:இந்திய அரசுத் திட்டங்கள்
பகுப்பு:மோதி ஆட்சியின் திட்டங்கள்